Na temelju članka 67. stavka 1 Zakona o komunalnom gospodarstvu ("Narodne novine", broj: 68/18, 110/18 i 32/20) i članka 25. Statuta Grada Hvara ("Službeni glasnik Grada Hvara", broj: 3/18 i 10/18 ), Gradsko vijeće Grada Hvara na sjednici održanoj dana godine, d o n o s i :

 **P R O G R A M**

**građenja komunalne infrastrukture za 2021. godinu za Grad Hvar**

Članak 1.

OPĆE ODREDBE

Ovim Programom građenja komunalne infrastrukture (u daljnjem tekstu: Program) određuje komunalna infrastruktura koja će se graditi na području Grada Hvara za razdoblje od 1. siječnja do 31. prosinca 2021. godine.

Građenje komunalne infrastrukture u smislu Zakona o komunalnom gospodarstvu ("Narodne novine", broj 68/18, 110/18 i 32/20) obuhvaća sljedeće radnje i radove:

1. rješavanje imovinskopravnih odnosa na zemljištu za građenje komunalne infrastrukture
2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta
3. izrade projekata i druge dokumentacije
4. ishođenja akata potrebnih za izvlaštenje, građenje i uporabu građevina komunalne infrastrukture
5. građenje komunalne infrastrukture u smislu zakona kojim se uređuje gradnja građevina.

Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja (skupina A),
2. građevine komunalne infrastrukture koje će se graditi u uređenim dijelovima građevinskog područja (skupina B),
3. građevine komunalne infrastrukture koje će se graditi izvan građevinskog područja (skupina C),
4. postojeće građevine komunalne infrastrukture koje će se rekonstruirati i način rekonstrukcije (skupina D),

Članak 2.

FINANCIRANJE GRAĐENJA KOMUNALNE INFRASTRUKTURE

Građenje komunalne infrastrukture financira se sredstvima:

* iz općih prihoda 1.021.000,00 kn
* iz komunalnog doprinosa ….1.300.000,00 kn
* iz pomoći 518.000,00 kn
* iz prihoda od prodaje nefinancijske imovine 8.000,00 kn
* iz kredita HBOR-a 2.705.550,00 kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **ukupno : 5.552.550,00 kn**

 Financijska sredstva za realizaciju ovog Programa osiguravaju se u Proračunu Grada Hvara i utvrđena su u ukupnom iznosu od **5.552.550,00 kn**.

Članak 3.

GRAĐENJE KOMUNALNE INFRASTRUKTURE

Programom se određuju:

1. građevine komunalne infrastrukture koje će se graditi radi uređenja neuređenih dijelova građevinskog područja (skupina A) u iznosu od 10.000,00 kn
2. građevine komunalne infrastrukture koje će se graditi u uređenim dijelovima građevinskog područja (skupina B) u iznosu od 1.502.000,00 kn
3. građevine komunalne infrastrukture koje će se graditi izvan građevinskog područja (skupina C) u iznosu od 600.000,00 kn
4. postojeće građevine komunalne infrastrukture koje će se rekonstruirati i način rekonstrukcije (skupina D) u iznosu od 3.440.550,00 kn

Programom je obuhvaćeno građenje komunalne infrastrukture i to:

1. nerazvrstane ceste
2. javne prometne površine na kojima nije dopušten promet motornih vozila
3. javna parkirališta
4. javne zelene površine
5. građevine i uređaji javne namjene
6. javna rasvjeta
7. groblja

Opis poslova, procjena troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja prikazani su tablično kako slijedi:

|  |
| --- |
| **1. Građevine komunalne infrastrukture koje će se graditi radi uređenja neuređenih dijelova građevinskog područja (skupina A)** |
| NERAZVRSTANE CESTE | Iznos (kn sa PDV-om) |
| Izmjena i dopuna Idejnog projekta Spojne ceste Kopito - Opuzena glavica | 10.000,00 |
| NERAZVRSTANE CESTE UKUPNO | 10.000,00 |
|  |  |
|  |  |
| **2. Građevine komunalne infrastrukture koje će se graditi u uređenim dijelovima građevinskog područja (skupina B)** |
| NERAZVRSTANE CESTE | Iznos (kn sa PDV-om) |
| Asfaltiranje raznih lokacija na području Grada Hvara (Ulica Higijeničkog društva, Ulica Vlade Avelinija, Ulica Martina Vučetića i druge lokacije) | 50.000,00 |
| Izgradnja nogostupa na raznim lokacijama na području Grada Hvara (Ulica Domovinskog rata i druge lokacije) | 175.000,00 |
| Dobava i ugradba zaštitnih ograda i rukohvata na raznim lokacijama (Ulica Higijeničkog društva, Put Podstina i druge lokacije) | 35.000,00 |
| NERAZVRSTANE CESTE UKUPNO | 260.000,00 |
| JAVNA PARKIRALIŠTA | Iznos (kn sa PDV-om) |
| Otkup zemljišta za parkiralište u Ulici Šime Buzolića Tome (ispod groblja do TS) | 100.000,00 |
| Izgradnja parkirališta u Ulici Šime Buzolića Tome (ispod groblja do TS) | 150.000,00 |
| Izmjena i dopuna glavnog projekta parkirališta u Ulici Ivana Buzolića | 15.000,00 |
| JAVNA PARKIRALIŠTA UKUPNO | 265.000,00 |
| JAVNE ZELENE POVRŠINE | Iznos (kn sa PDV-om) |
| Sportsko društveni centar "Tenis" - uređenje pomoćnih prostorija | 927.000,00 |
| JAVNE ZELENE POVRŠINE UKUPNO | 927.000,00 |
| GRAĐEVINE I UREĐAJI JAVNE NAMJENE | Iznos (kn sa PDV-om) |
| Izrada sunčanog sata na Obali Riva | 25.000,00 |
| Dobava i ugradba gradskih česmi na površinama javne namjene | 25.000,00 |
| GRAĐEVINE I UREĐAJI JAVNE NAMJENE UKUPNO | 50.000,00 |
|  |  |
|  |  |
| **3. Građevine komunalne infrastrukture koje će se graditi izvan građevinskog područja (skupina C)** |
| JAVNE ZELENE POVRŠINE | Iznos (kn sa PDV-om) |
| Izmjena i dopuna idejnog projekta Sportskog centra  | 50.000,00 |
| JAVNE ZELENE POVRŠINE UKUPNO | 50.000,00 |
| GROBLJA | Iznos (kn sa PDV-om) |
| Zemljani radovi za izgradnju novog gradskog groblja Kruvenica | 550.000,00 |
| GROBLJA UKUPNO | 550.000,00 |
|  |  |
|  |  |
| **4. Građevine komunalne infrastrukture koje će se rekonstruirati i način rekonstrukcije (skupina D)** |
| NERAZVRSTANE CESTE | Iznos (kn sa PDV-om) |
| Rekonstrukcija poljskih i šumskih puteva  | 50.000,00 |
| NERAZVRSTANE CESTE UKUPNO | 50.000,00 |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA | Iznos (kn sa PDV-om) |
| Popločavanje i uređenje površine javne namjene uz Obalu Riva i Ulice Jurja Matijevića | 250.000,00 |
| Uređenje Ulice Marije Maričić (odvojak prema crkvi Sv. Kuzme i Damjana) | 150.000,00 |
| Izrada tehničke dokumentacije za rekonstrukciju površina javne namjene (troškovnici i sl.) | 15.000,00 |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA UKUPNO | 415.000,00 |
| JAVNA RASVJETA | Iznos (kn sa PDV-om) |
| Radovi iskopa, postavljanja kabela, traka uzemljenja i izrada temelja za javnu rasvjetu na raznim lokacijama (pristup tvrđavi Fortica, Velo Grablje, Brusje i druge lokacije) | 130.000,00 |
| Dobava rasvjetnih tijela, rasvjetnih stupova, kablova, traka uzemljenja i drugog elektromaterijala za javnu rasvjetu | 140.000,00 |
| Rekonstrukcija i modernizacija javne rasvjete | 2.705.550,00 |
| JAVNA RASVJETA UKUPNO | 2.975.550,00 |
|  |  |
| **UKUPNO PROGRAM GRAĐENJA K.I. ZA 2021. GODINU:** | **5.552.550,00** |

Članak 4.

Gradonačelnik podnosi predstavničkom tijelu jedinice lokalne samouprave izvješće o izvršenju programa građenja komunalne infrastrukture za prethodnu kalendarsku godinu.

Izvješće se podnosi istodobno s izvješćem o izvršenju proračuna jedinica lokalne samouprave.

Članak 5.

ZAVRŠNE ODREDBE

Ovaj Program stupa na snagu osmog dana od dana objave u „Službenom glasniku Grada Hvara“, a primjenjuje se od 1. siječnja 2021. godine.

*R E P U B L I K A H R V A T S K A*

*SPLITSKO-DALMATINSKA ŽUPANIJA*

*GRAD HVAR*

*Gradsko vijeće*

KLASA:

URBROJ :

Hvar,­

Predsjednik Gradskog vijeća Grada Hvara:

Mag.iur. Jurica Miličić